kardosdrur/scandi-wiki huggingface dataset:
Nybøllegård (Hillerslev Sogn)

Nybøllegård er en lille sædegård, som nævnes første gang i 1580. Gården ligger i Hillerslev Sogn, Sallinge Herred, Ringe Kommune. Hovedbygningen er opført i 1856-1858.

Nybøllergård Gods er på 278 hektar

Ejere af Nybøllegård 

 (1580-1604) Lauritz Brockenhuus
 (1604-1615) Rigborg Lauritzsdatter Brockenhuus gift Pogwish
 (1615-1647) Ludvig Rosenkrantz / Malte Rosenkrantz
 (1647-1660) Anders Bille 
 (1660-1665) Enke Fru Bille
 (1665-1684) Pernille Bille gift Trolle
 (1684-1686) Anders Bille (brors søn)
 (1686-1695) Peder Luxdorph
 (1695-1705) Forpagter Peter Møller
 (1705-1715) Clemens Møller (søn)
 (1715-1729) Erik Jørgensen Skeel 
 (1729-1742) Ida Jørgensdatter Skeel gift von Holsten (søster)
 (1742-1750) Erik Skeel von Holsten (søn)
 (1750-1770) Frederik Christian Ludvig von Pentz
 (1770-1772) Ditlev Ludvig von Pentz (søn)
 (1772-1798) Frederik Siegfried Rantzau
 (1798-1824) Christian Heinrich August von Hardenberg-Reventlow
 (1824-1845) Forpagter Hansen
 (1845-1854) baron Schaffalitzky de Muckadell
 (1854-1856) Carl Emil Bay
 (1856-1868) Jørgen Andersen
 (1868-1871) Enke Fru Andersen
 (1871-1918) Henry Alfred Oxholm Smidt
 (1918-1924) Edvard Oxholm Smidt (søn)
 (1924-1934) Mads Larsen
 (1934-1965) Hugo Føge Jensen
 (1965-1989) Hans Peter Aagaard Andersen
 (1989-) Hans Laurids Aagaard Andersen (søn)

Herregårde i Faaborg-Midtfyn Kommune
Herregårde i Svendborg Amt
Betamax

Sony's Betamax er et 12,7 mm hjemmevideo videobåndsformat (VCR) introduceret i 1975 og afledt fra det tidligere, professionelle 19,1 mm U-matic-format. Ligesom VCR systemet VHS, introduceret af JVC i 1976, havde det intet beskyttelsesbånd og brugte azimutoptagelse for at reducere elektronisk krydstale. "Betamax"navnet kom af, at når båndet løb igennem løbeværket lignede det det græske bogstav "Beta".

Trods Betamax' fordele med f.eks. en bedre billedkvalitet, klarede det sig ikke mod VHS-formatet i den globale markedskonkurrence og efter konstant faldende markedsandele standsede Sony produktionen helt i 2002.

Se også 
 VHS
 S-VHS
 VHS-C
 S-VHS-C
 U-matic
 Dvd
 Blu-ray
 HD DVD
 Video 2000
 LaserDisc
 PAL
 SECAM
 NTSC

Videobånd
Film- og videoteknologi
Sony
Sciltian Gastaldi

Sciltian Gastaldi (født 23. april 1974) er en italiensk forfatter, journalist og lærer i historie og filosofi. Han blev født i Rom, har boet i Canada i næsten et årti og nu er han tilbage i Rom, hvor han er gymnasielærer i historie og filosofi. Sciltian Gastaldi har udgivet tolv bøger, ti akademiske artikler og mere og ca. 1000 journalistiske artikler. Som journalist blev han rost med 2001 Erich Fromm Award og 2002 Mario Formenton-prisen. Han har en af de ældste blogs på italiensk ("Anelli di fumo", dvs. " Røgringe"), som i øjeblikket er hostet på mediet Linkiesta. Han samarbejder eller har arbejdet for: Diario della settimana, Internazionale, D - La Repubblica delle donne, Il Corriere Canadese, Aut, Donna, Il Mucchio Selvaggio, Panorama d'Italia, Il Fatto Quotidiano, l'Espresso, Linkiesta.

Bibliografi 
 A Family fortælling en "Men on Men volume 3" (Mondadori, 2004)
 Fuori i rossi da Hollywood! (Lindau, 2004, 2013)
 Angeli da un'ala soltanto (Pequod, 2004; Leaf River Publishing 2008)
 Gay: diritti e pregiudizi (Nutrimenti, 2005)
 Assalto all'informazione (Effepi, 2006)
 Coppie (Leaf River Publishing, 2009)
 Tutta colpa di Miguel Bosé (Fazi, 2010)
 Anelli di fumo (Transeuropa, 2014)
Era mio padre. Italian Terrorism of the Anni di Piombo in the Postmemorials of Victims' Relatives (Peter Lang, Italian Modernities, 2018)
Lo so f@re! Guida all'apprendimento misto e all'insegnamento (anche) a distanza (Mondadori Università, 2020)
Tondelli: scrittore totale. Il racconto degli anni Ottanta fra impegno, camp e controcultura gay (Pendragon, 2021)

Eksterne henvisninger 
 
Hans blog på Linkiesta
 

Romanforfattere fra Italien
Dickies

Dickies er et amerikansk firma, som producerer beklædningsgenstande og andet udstyr. Firmaet har hovedsæde i Fort Worth i Texas.

Dickies blev grundlagt i 1922. Mærket ejes i dag af VF Corporation.

Tøjmærker
Beklædningsvirksomheder fra USA
Lykkenssæde

Lykkenssæde er en lille proprietærgård (oprindeligt en arvefæstergård), som er dannet i 1793 af greve Johan Ludvig Reventlow til Brahetrolleborg. Gården ligger i Hillerslev Sogn, Sallinge Herred, Ringe Kommune.

Lykkenssæde Gods er på 210 hektar. Den var i 1901 på 16 tønder hartkorn.

Ejere af Lykkenssæde 
 1793-1801 Johan Ludvig greve Reventlow
 1801-1828 Sybille Carlsdatter Schbart gift Reventlow
 1828-1830 Ditlev Christian Ernst greve Reventlow
 1830-1833 Henning Johansen Schroll 
 1833-1863 Gustav Frederik Schroll 
 1863-1868 Johanne Cathina Eriksine Pingel gift Schroll
 1868-1904 Henning Georg Nicolaj Schroll 
 1904-1934 Viggo Edvard Emil Schroll 
 1934-1967 Henning Schroll 
 1967-2006 Gustav Schroll 
 2006- Henning Schroll

Lokaliteter i Faaborg-Midtfyn Kommune
Proprietærgårde
Etableret i 1793
Blikkenslager

En blikkenslager er en håndværker, som hovedsageligt beskæftiger sig med blikarbejde. Det vil sige tagrender, afdækning af skotrender, afdækning rundt om eksempelvis altaner og karnapper, kviste og så videre. Det er også blikkenslageren, der lægger tag på carporten – næsten uanset hvilket metal det drejer sig om. Blikkenslagervirksomheder er ofte også autoriserede på VVS-området, så de kan lave reparation af vand - og afløbsinstallationer, når de har kloakautorisation. Virksomhederne er oftest medlemmer af en arbejdsgiverforening, hvoraf TEKNIQ - Installatørernes Organisation er den største og organiserer 2.800 virksomheder, og som har de mange gamle blikkenslagerlaug som medlemmer. 

Stillingsbetegnelser
Håndværk
Charles Martinet

Charles Martinet (født September 17, 1955, i San Jose, Californien) er en amerikansk stemmeskuespiller. Han er bedst kendt som manden der lægger stemme til Nintendo's spilhelt Mario. Charles Martinet lægger også stemme til Nintendo-figurerne Luigi, Wario, Waluigi, Baby Mario, Baby Luigi, Toadsworth etc. Han lagde også stemme til dragen Paarthurnax i The Elder Scrolls V: Skyrim.

Eksterne henvisninger 
 

Skuespillere fra Californien
Personer fra Californien
Finnøy

Finnøy er en økommune i Boknafjorden, Rogaland fylke i Norge. Den grænser   til Hjelmeland, Tysvær, Suldal, Strand, Rennesøy, og Bokn. Kommunen består af i alt 15 beboede øer, hvor omkring halvdelen af befolkningen  bor på selve Finnøy. Andre beboede øer er Sør-Talgje, Fogn, Byre, Bokn, Måløy, Halsnøy og øgruppen Sjernarøyane som omfatter de beboede øer Aubø, Bjergøy, Helgøy, Kyrkjøy, Nord-Hidle, Nord-Talgje og Tjul. Den største, men sparsomt befolkede, ø, Ombo, er delt mellem kommunerne Finnøy og Hjelmeland. Kommunecenteret hedder Judaberg. 

Fra 1. januar 2020 bliver Stavanger, Rennesøy  og Finnøy kommuner lagt sammen.

Transport foregår med færger og hurtigbåde, samt på vej. Fastlandsforbindelsen Finnfast med den undersjøiske Talgjefjordtunnelen til Rennesøy blev åpnet efteråret 2009.. Hovederhverv i Finnøy er jordbrug, havbrug og turisme, og kommunen er særlig kendt for sin tomatproduktion. Kommunen er velegnet for cykelturisme.

Det er fundet mange fortidsminder i Finnøy kommune. Det ældste fund er et isbjørneskelet, dateret ca. 10.600 år tilbage. Den ældste boplads er  på Bjergøy i Sjernarøyane og er ca. 5 – 6.000 år gammel. 

Af ni middelalderkirker i Rogaland er to i Finnøy kommune: Talgje kirke fra ca. 1140 og Hesby kirke på Finnøy fra ca. 1200. Dertik har Finnøy kommune en renæssancekirke fra 1637, Sjernarøy kirke på Kyrkjøy.

Eksterne henvisninger 

Finnøy på snl.no

Kommuner i Rogaland
Ryfylke
Erik Nevland

Erik Nevland (født 10. november 1977 i Stavanger, Norge) er en tidligere norsk fodboldangriber.

Nevland startede sin karriere i Viking FK, men i 1997 blev han solgt til Manchester United i en alder af 19 år, før han overhovedet havde spillet en eneste førsteholdskamp for den norske trup. Hvad der fik Manchester United til at skrive under med ham var en række af hat-tricks i tre kampe, da han var på prøve hos dem. Hans eneste mål for Uniteds førstehold var i en Worthington Cup-kamp mod Bury i oktober 1998. Han formåede aldrig at etablere sig selv på Uniteds hold. Han var på et succesfuldt udlån i Viking og et ikke så succesfuldt lån i IFK Göteborg. Han nåede kun at spille en ligakamp for United, da han blev skiftet ind mod Barnsley den 10. maj 1998.

Han tog tilbage til Viking på en permanent kontrakt i januar 2000, hvorefter de vandt Norwegian Football Cup i 2001, og han scorede de to afgørende mål i deres berømte UEFA Cup-sejr over Chelsea i 2002. Han tilsluttede sig FC Groningen på en fri handle i november 2004, og siden har han været en helt. I hans første halve sæson for hans nye klub, scorede han 16 gange i 20 kampe. Nevland scorede også det første mål nogensinde på FC Groningens nye Euroborg-stadion.

Den 27. april 2007 skrev Nevland under på en ny treårig kontrakt med FC Groningen. I december 2007 blev Nevland kåret som 'Groninger of the Year' af fjernsynsseere i provinsen Groningen, på trods af at han hverken er født i Groningen eller i hele Holland.

Den 29. januar 2008 skrev han under med den problemramte Premier League-trup Fulham på et beløb på 2,5 millioner euro (18,75 millioner kroner) samt 0,5 millioner mere (3,75 kr.), hvis Fulham bevarede Premier League-status, som de gjorde. Den 3. februar fik han sin anden Premier League-optræden nogensinde, da Fulham spillede mod Aston Villa på Craven Cottage. Hans øje for mål og farlige afslutninger er blevet sammenlignet med hans tidligere Manchester United-kammerat og landsmand norske Ole Gunnar Solskjær.

I marts 2010, blev det annonceret, at Nevland forlader Fulham ved sæsonens udløb efter 2½ år i London til fordel for sin tidligere klub Viking Stavanger.

Referencer

Eksterne henvisninger 

 og  Erik Nevlands Hjemmeside  på Nevland.PlayerNet.no 
 Erik Nevlands Fanside  på Erik-Nevland.nl 
 Fakta om Erik Nevland  på Soccerbase 

Fodboldspillere fra Norge
Fodboldspillere fra Viking FK
Fodboldspillere fra Manchester United F.C.
Fodboldspillere fra IFK Göteborg
Fodboldspillere fra FC Groningen
Fodboldspillere fra Fulham F.C.
Dawn (rumsonde)

Dawn (engelsk for daggry) er en amerikansk rumsonde, der blev opsendt d. 27. september 2007. Formålet med opsendelsen var som den første rumsonde at besøge de to tungeste medlemmer: dværgplaneten Ceres og asteroiden Vesta i asteroidebæltet mellem planeterne Mars og Jupiter. I stedet for blot at flyve forbi dem, gik Dawn i kredsløb om dem. Til rejsen brugte den en ionmotor, udviklet til missionen. Ionmotoren anvendte 288 kg xenon til at nå Vesta og yderligere 89 kg til at nå Ceres. 45,6 kg konventionelt hydrazin-raketbrændstof bruges til ændring af flyvestillingen og hjalp med til at Dawn kunne blive indfanget af Vesta/Ceres.

De 48 kg ekstra xenon kunne være brugt til at besøge andre asteroider på en forlænget mission, men den mulighed har NASA ikke ønsket at bruge.

Dawn var i 2011-2012 i kredsløb om Vesta og gik i kredsløb om Ceres den 6. marts 2015. Derved blev rumsonden den første sonde, der har været i kredsløb om to forskellige himmellegemer.

På en hjemmeside kunne man skrive sit navn, og disse navne er på en mikrochip, der flyver med Dawn.

Kronologi 
 September 2007 — Opsendelse.
 Februar 2009 — Tæt passage af Mars.
 Juli 2011 — Gik i kredsløb om Vesta.
 September 2012 — Forlod Vesta.
 Marts 2015 — Gik i kredsløb om Ceres.
 Juli 2015 — Slut på den primære mission.

4 Vesta 

Den 16. juli 2011 blev Dawn blev indfanget i asteroiden Vestas tyngdekraft og kom i kredsløb om asteroiden. Dawn opnåede et 4,3 times kredsløb ved 210 km den 8. december 2011.

1 Ceres 

Ceres blev den første dværgplanet, der fik besøg af en rumsonde. Dawn gik i kredsløb om Ceres den 6. marts 2015. I november 2015 ændredes kredsløbet om dværgplaneten til 375 km højde. 

Rumsonden New Horizons fløj først forbi dværgplaneten Pluto den 14. juli 2015, og var den anden dværgplanet, der fik besøg af en rumsonde.

Referencer

Eksterne henvisninger 

Rumsonder
Copenhagen Records

Copenhagen Records er et dansk pladeselskab med hjemsted i København. Selskabet indgår i Universal Music Group. 

Copenhagen Records blev stiftet i 2004 af Jakob Sørensen, Nikolaj Foss, Mik Christensen og Christian Backman, som alle har en fælles fortid hos pladeselskabet EMI. Mik Christensen og Nikolaj Foss forlod selskabet i 2008 for at danne Mermaid Records. I perioden 2008-2013 ledede Jakob Sørensen og Christian Backman selskabet, trods Universal Music Group i 2011 købte musikselskabet.

Selskabet ledes i dag af Torben Ravn som administrerende direktør, og agerer som selvstændigt musikselskab under Universal Music Danmark.

Copenhagen Records oprettede bookingselskabet Copenhagen Music i 2008, ledet af Niels Lindgreen, samt musikprojektet Copenhagen Beta i 2010.

Aktuelle artister 

 Alex Vargas
Burhan G
 Carpark North
DAVID44
Elliot
Emil Lange
Hans Philip
 Hedegaard
Lewis Capaldi
 Lukas Graham
Maximillian
 Nephew
 Nik & Jay
 NOAH
Noah Carter
Rangleklods
SAVEUS
 Scarlet Pleasure
 Stine Bramsen
Tobias Albert
 Veronica Maggio
WIINSTON
Years & Years
Yungblud

Referencer

Eksterne henvisninger 
Officiel hjemmeside

Pladeselskaber fra Danmark
Etableret i 2004
Universal Music Group
Patricier

Patricier (af latin patres conscripti = konskriberede fædre, dvs. romerske senatorer) var et begreb, der omfattede den gamle adel i den romerske republik, før den smeltede sammen med fornemme plebejere i den nye adel, nobilitas. Romerske skribenter anvendte også ordet nobilitas i en bredere mening om aristokratiet, modsat "folket".

Ordet anvendes siden middelalderen om velstående borgerfamilier fra byerne og betyder "person af gammel, fornem slægt". Ordet bruges om den borgerlige overklasse (særligt før ca. 1900) til forskel fra adelen.

Indenfor arkitektur sættes ordet i forbindelse med de fornemme klassiske patriciervillaer fra 20'erne og 30'erne, der i dag markedsføres af sprogligt ukyndige ejendomsmæglere som "ugenerede Patriciavillaer".

Noter 

Sociale klasser i antikkens Rom
Lhotse

Lhotse er et bjerg på grænsen mellem Tibet og Kina. Det er med sine 8.516 m verdens fjerdehøjeste bjerg. Det ligger i Khumbu, Nepal, i nærheden af Mount Everest (verdens højeste). Lhotse blev først besteget 18. maj 1956 af en schweizisk ekspedition.

Lhotse-massivet består egentlig af tre toppe, som alle er over 8.000 meter. Ud over hovedtoppen regnes også Lhotse Middle (8.414 meter) og Lhotse Shar (8.383 meter) som toppe, dog uden den nødvendige primærfaktor, som skal til, for at disse regnes som selvstændige bjerge på listen over Otte-tusinder. Lhotse Shar blev besteget første gang 12. maj 1979 af østrigerne Zepp Maierl og Rolf Walter, og Lhotse Middle blev først besteget 23. maj 2001 af en russisk ekspedition.

Bjerge i Himalaya
Bjerge i Nepal
Bjerge i Tibet
Høreapparat

Et høreapparat er et hjælpemiddel, som er udstyret med en mikrofon og en ganske lille højttaler, og sidder i eller bag øret. De lyde som mikrofonen, som vender ud af øret, opfanger, bliver forstærket og sendt ud gennem højttaleren, som vender ind i øret. Et høreapparat kaldes på engelsk for 'hearing aid'.

Høreapparatets historie 

Det første høreapparat blev skabt i det 17. århundrede. Bevægelsen i retning af moderne høreapparater, der begyndte med oprettelsen af telefonen, førte til de første elektriske høreapparater i 1898. Ved slutningen af det 20. århundrede, blev det første høreapparater udbudt kommercielt.

Typer af høreapparater 
Der findes mange forskellige typer af høreapparater, men ikke alle typer duer til alle typer høretab. Som tommelfingerregel gælder at jo mere udtalt høretab, jo større skal høreapparatet være for at kompensere det. 

Et moderne digitalt høreapparat kan i et vist omfang programmeres til at udvælge hvilke lyde, der skal forstærkes. Men det kan stadig være svært at opfange tale i støjende omgivelser. Ligeledes kan nogle lyde i ældre typer høreapparater blive forvrængede ved forstærkningen. De nyeste digitale høreapparater er dog udviklet til at kunne levere output på op imod 130 dB (decibel), og have inputrange på 113dB.

En type af høreapparat, som indopereres, kaldes Cochlear Implant.

Udlevering af høreapparater 
I Danmark kan høreapparater udleveres hos 3 instanser: Via det offentlige sygehusvæsen på hospital (gratis), via egen privatpraktiserende ørelæge (enten gratis som på offentligt sygehus eller som egenbetaling+tilskud fra det offentlige) eller via en forretning, som sælger høreapparater (egenbetaling+tilskud fra det offentlige).
Labtec

Labtec var en fabrik der producerede computertilbehør med hovedsæde i Singapore. Labtec blev startet i 1982. Labtec producerede bl.a. tastaturer, mus, højttalere og webkameraer.
I slutninger af 2001 opkøbte konkurrenten Logitech Labtec for 125 million dollars.

Virksomheder fra Singapore
Etableret i 1982
Ophørt i 2001
Logitech
Højtalere
Ealdorman

Ealdorman er en politisk titel, der blev brugt om den øverste leder og kongens repræsentant for et syssel (angelsaksisk shire) i England i den tidlige middelalder.

Første led af ordet ealdorman er baseret på "eald", der betyder "gammel". I det angelsaksiske samfund var en "ealdor" leder/høvding for familien/klanen i kraft af alder og erfaring. 
Ealdorman betyder således oprindeligt en ældre og ansvarlig person. Ealdorman som politisk titel kom formentlig i brug i 700-tallet. 

Som øverste leder kommanderede en earldorman således også over hæren i syslet på vegne af kongen. En ealdorman blev udpeget af kongen, og oprindeligt kom kandidater til titlen fra de ældste og mægtigste familier, men senere blev de ofte fundet i kongens følge. Især i den tidlige danske periode blev mange nye indsat, som ikke tidligere havde haft adgang til høje stillinger og positioner. Begrebet forsvandt gradvist, idet det efterhånden blev erstattet af jarl, det norrøne begreb, som danskerne introducerede. Titlen jarl udvikledes efterhånden til det moderne engelske earl.

I 1100-tallet gled ealdorman i den nyere form alderman over til at betyde leder eller formand for et håndværkerlaug. Denne betydning findes også i Danmark i formen oldermand.

Se også
 Sysselmand

Politiske embeder
Morten Lie

Morten Lie (født 17. oktober 1985) er en dansk ishockeyspiller. Han spiller forward for Herning Blue Fox. I sæsonen 2007-2008 spillede han for SønderjyskE Ishockey.

 Højde : 175 cm 
 Vægt : 75 kg 
 Debut : 2002/2003 
 1.Holdkampe : 127 
 A Landskampe : 3 
 Debuterede på A-landsholdet 2005/2006 i Ukraine.

Kilder og eksterne henvisninger 

Statistik Eliteprospects.com

Ishockeyspillere fra Danmark

Superisliga-spillere fra SønderjyskE Ishockey
Anita (flertydig)

Anita kan dække over flere emner:
 Anita − et pigenavn.
 Anita (Anders And) − en figur fra Anders And-universet.
 Anita (Californien) – et kommunefrit område i Butte County, Californien, USA
 Anita (Pennsylvania) – et kommunefrit område i Jefferson County, Pennsylvania, USA
 Anita (digt) − et digt af Gustaf Fröding
 Anita (sanger) (født 1960) – en østrigsk sanger som deltog i Eurovision Song Contest 1984
Leo

Leo er et drengenavn, der stammer fra latin, hvor ordet betyder "løve". Navnet forekommer i varianten Leon samt i en række sammensætninger, blandt andet Leonard og Lennart. På andre sprog anvendes varianter af navnet, f.eks. Lev (Лев) på russisk.

Kendte personer med navnet 
Pave Leo 1., Pave Leo 3., Pave Leo 10., Pave Leo 13. (i alt tretten paver har båret navnet).
Leon Andreasen, dansk fodboldspiller.
Leo Kanner, østrigsk-amerikansk psykiater.
Leo Mathisen, dansk jazzmusiker og -komponist.
Leo Nielsen, dansk musiker (Sussi & Leo).
Lev Tolstoj, russisk forfatter.
Lev Trotskij, russisk politiker.

Navnet anvendt i fiktion 
Léon er en film instrueret af Luc Besson.

Andre anvendelser 
LEO Pharma Nordic er et medicinalfirma.
Leon kan dække over flere stednavne.

Drengenavne
Leon

Leon eller León har flere betydninger:
 Leon – variant af fornavnet Leo.
 León de los Aldamas – største by i delstaten Guanajuato i Mexico.
 Club León – mexicansk fodboldklub hjemmehørende i byen León i Mexico
 León (Spanien) – spansk by i provinsen León.
 León (provins) – provins i Spanien i den autonome region Castilla y León.
 Kongeriget León – selvstændig kongerige i nordvestlige del af den iberiske halvø 910-1230
 León (Nicaragua) – nicaraguansk by i provinsen León.
 León (Provins i Nicaragua) – provins i Nicaragua
 Léon (film) – film af Luc Besson.
 SEAT León – mellemstor personbil fra SEAT.
 León (øl) – mexicansk ølmærke
 Leon (tysk sanger) – tysk sanger som deltog i det europæiske Melodi Grand Prix 1996
Trumf

Trumf er en farve i kortspil, der er stærkere end de øvrige farver. Trumf kan bruges til at stikke et hvilken som helst kort i en anden farve. I de fleste kortspil kan man kun trumfe, hvis man er renonce.

Kortspil
Sans (flertydig)

En sans inden for biologi og psykologi er en psykologisk metode for erfaringsindtryk.

Sans kan også henvise til:

 Sans (kortspil), som i danske kortspil betegner et stikspil uden trumf.
Rigspolitichefen

Rigspolitichefen er leder af Rigspolitiet og er den øverste ansvarlige for Dansk politi.

Rigspolitiet administrerer politiets bevillinger, og er bl.a. ansvarlig for ansættelser og forfremmelser indenfor såvel korpset af politibetjente som politiets juridiske og administrative personale.

Det er tillige rigspolitichefens opgave at føre tilsyn med cheferne for landets politikredse, politidirektørerne, og disses tilrettelæggelse af politiets arbejde.

Under sig har Rigspolitiet en række politiafdelinger såsom Færdselspolitiet, de kriminaltekniske afdelinger, Rigspolitiets Rejseafdeling, Politiskolen og i et vist omfang Politiets Efterretningstjeneste (PET).

Derudover varetager rigspolitiet administrationen af politiets centrale registre, herunder Kriminalregistret, Pas- og Kørekortregistret, cykelregistret og Centralregistret for Motorkøretøjer.

Rigspolitichefer

Se også 
 Politirang i Danmark

Noter

Referencer

Eksterne henvisninger 
 Om Rigspolitichefen på politi.dk

 
Titler
Titler i Rangfølgens klasse 2
Fernando Pereira

Fernando Pereira (født 10. maj 1950 i Chaves, Portugal, død 10. juli 1985 i Auckland, New Zealand) var en hollandsk fotograf af portugisisk herkomst, der druknede da franske agenter den 10. juli 1985 bombede Greenpeaceskibet Rainbow Warrior i Auckland havn, New Zealand i et forsøg på at stoppe Greenpeace's aktioner mod de franske atomprøvesprænginger ved Muoroaøerne i Fransk Polynesien.

Eksterne henvisninger 

Personer fra Portugal
Personer fra Nederlandene
Gentofte Volley

Gentofte Volley blev stiftet i 1992 og er en dansk volleyballklub fra Gentofte med cirka 400 medlemmer. Førsteholdene for damer og herrer spiller i den højeste danske række (VolleyLigaen). Holdene træner til daglig i Kildeskovshallen.

Gentofte volley vandt pr. 2013 og 2014 prisen for årets ungdoms klub.

Sæsonen 22/23

Volleyligaen 
Damer 1, Gentoftes dameligahold, ender på en 3. plads i VolleyLigaen. 

Herrer 1, Gentoftes herreligahold, ender på en 5. plads i VolleyLigaen.

1. division 
Damer 2, fik en 8. plads i 1. divisionen

Herrer 2, "3'er-fabrikken", fik en 4. plads i 1. divisionen

Danmarksserierne 
Gentofte Volley DU17, damer 4, hold vandt deres  division, serie 2, og rykker derfor op til Danmarkserie 1.

Damer 3, Får en flot 2. plads i Danmarks serie 1 og rykker derfor op til Danmarkserien næste sæson.

Gentofte volley HU17, herrer 4, får en 5. plads i Danmarkserien.

Tidligere præmier 
 Danske mestre : 1996, 1999, 2007, 2015, 2016, 2018, 2019, 2020, 2021
 Pokalmestre : 2005, 2006, 2009, 2014, 2016, 2018, 2020

Referencer

Eksterne henvisninger 
 Officielt website for Gentofte Volley

Volleyballklubber i Danmark
Volley